gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7794, del 31-05-2016 (2016/3875)

Resolució de 3 de maig de 2016, del director general d'Esport, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió de subvencions destinades a l'organització d'esdeveniments esportius especials a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7794

Data del DOGV
:   31-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3875


Data del document
:   03-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

Resolució de 3 de maig de 2016, del director general d'Esport, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió de subvencions destinades a l'organització d'esdeveniments esportius especials a la Comunitat Valenciana. [2016/3875]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 24 del Decret 155/2015, de 18 de setembre, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
Sotmetre al tràmit d'audiència el projecte d'ordre de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a l'organització d'esdeveniments esportius especials a la Comunitat Valenciana, a les federacions esportives, als clubs esportius i a les entitats locals de la Comunitat Valenciana.  
El termini per a la presentació de les al·legacions que es consideren oportunes serà de 15 dies a comptar de l'endemà de la publicació de la present resolució en el Diari Oficial de la Comunitat Valenciana i es dirigiran a la Direcció General d'Esport.  
Lloc d'exposició: adreça d'internet següent  
http://www.ceice.gva.es/web/deporte/normativa  
  
València, 3 de maig de 2016.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 7763, del 19-04-2016 (2016/2353)

RESOLUCIÓ d'11 de març de 2016, de la Universitat Politècnica de València, per la qual nomena Felipe Laureano Peñaranda Foix catedràtic d'universitat.
------------------------------------------------------------------------------------------------------------------------------------------------------

### Dades del document

Número de DOGV
:   7763

Data del DOGV
:   19-04-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/2353


Data del document
:   11-03-2016

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'11 de març de 2016, de la Universitat Politècnica de València, per la qual nomena Felipe Laureano Peñaranda Foix catedràtic d'universitat. [2016/2353]  
De conformitat amb la proposta elevada per la comissió de selecció encarregada de jutjar el concurs convocat per Resolució de 20 de novembre de 2015 d'aquesta universitat, número 12/2015 (plaça codi 5553; BOE 08.12.2015) i presentada per l'interessat la documentació a què fa referència el punt onzé de la citada convocatòria; aquest Rectorat, en ús de les atribucions conferides per l'article 65 de la Llei Orgànica 6/2001, de 21 de desembre, d'Universitats i altres disposicions que la despleguen, ha resolt:  
  
Nomenar Felipe Laureano Peñaranda Foix, amb document nacional d'identitat número 95222757X, catedràtic d'universitat de la Universitat Politècnica de València, de l'àrea de coneixement Teoria del Senyal i Comunicacions, adscrita al Departament de Comunicacions.  
  
  
Contra la present resolució, que esgota la via administrativa, podran els interessats interposar recurs contenciós administratiu en el termini de dos mesos comptats a partir de l'endemà d'aquesta publicació, davant dels òrgans jurisdiccionals contenciosos administratius de la Comunitat Valenciana i, potestativament, podran interposar el recurs de reposició en el termini d'un mes davant del rector, tot açò de conformitat amb el que es disposa en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjudici que s'utilitze qualsevol altre recurs que segons dret s'estime convenient.  
  
València, 11 de març de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7876, del 19-09-2016 (2016/7132)

Extracte de la Resolució de 12 de setembre de 2016, de la Direcció General de l'Esport, per la qual es convoquen subvencions per al foment de l'esport federat i els programes de tecnificació esportiva a la Comunitat Valenciana per a l'any 2016.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7876

Data del DOGV
:   19-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7132


Data del document
:   12-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 12 de setembre de 2016, de la Direcció General de l'Esport, per la qual es convoquen subvencions per al foment de l'esport federat i els programes de tecnificació esportiva a la Comunitat Valenciana per a l'any 2016. [2016/7132]  
BDNS(Identif.):317130  
  
De conformitat amb el que preveuen els articles 17.3.b i 20.8.a. de la Llei 38/2003, de 17 de novembre, General de Subvencions, es publica l'extracte de la convocatòria el text complet dels quals pot consultar-se en la Base de Dades Nacional de Subvencions.  
http://www.pap.minhqp.gob.es/bdnstrans/index.  
  
Primer. Entitats beneficiàries  
Federacions esportives que desenvolupen la seua activitat dins de l'àmbit competencial de la Generalitat i que puguen obtenir la condició de beneficiàries per no concórrer en cap de les circumstàncies que ho impedisquen, i que s'estableixen en les bases reguladores i en la Llei 38/2003, de 17 de novembre, General de Subvencions.  
  
Segon. Objecte  
Convocar les subvencions per al foment de l'esport federat i els programes de tecnificació esportiva en la Comunitat Valenciana per a 2016.  
  
  
Tercer. Bases reguladores  
Ordre 46/2016, de 5 d'agost, de la Conselleria de Educació, Investigació, Cultura i Esport, per la qual s'aproven les bases reguladores per a la concessió de subvencions per al foment de l'esport federat i els programes de tecnificació esportiva en la Comunitat Valenciana (DOCV 7849, 11.08.2016).  
  
Quart. Quantia  
El pressupost destinat a finançar la present convocatòria ascendirà a 1.100.000 euros com a màxim.  
  
Cinquè. Termini de presentació de sol·licituds  
El termini per a la presentació de sol·licituds serà de 15 dies hàbils a contar des de l'endemà de la publicació en el Diari Oficial de la Comunitat Valenciana de la corresponent convocatòria.  
   
València, 12 de setembre de 2016.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 7889, del 06-10-2016 (2016/7503)

Adjudicació i formalització del contracte de l'expedient número MY15/ASIC/S/101. Renovació de la troncal de xarxa de comunicacions de la Universitat Politècnica de València.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7889

Data del DOGV
:   06-10-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7503


Data del document
:   27-09-2016

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació i formalització del contracte de l'expedient número MY15/ASIC/S/101. Renovació de la troncal de xarxa de comunicacions de la Universitat Politècnica de València.  
 [2016/7503]  
En compliment del disposat en l'article 154 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, es fa pública la següent adjudicació:  
  
1) Entitat adjudicadora  
a) Organisme: Universitat Politècnica de València.  
b) Dependència: Servei de Contractació.  
c) Número d'expedient: MY15/ASIC/S/101.  
  
2) Objecte del contracte  
a) Tipus de contracte: subministraments.  
b) Descripció de l'objecte: renovació de la troncal de xarxa de comunicacions de la Universitat Politècnica de València.  
c) Lot:  
Lot 1: renovació de la troncal de xarxa de comunicacions de la Universitat Politècnica de València.  
d) CPV (referència de nomenclatura): 32 4 1 0 298-7.  
e) Butlletí o diari oficial i data de publicació de l'anunci de licitació: Diari Oficial de la Comunitat Valenciana de data 11 de gener de 2016.  
  
  
3) Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris.  
  
4) Pressupost base de licitació  
Lot 1: 239.669,42 euros, IVA exclòs.  
  
5) Valor estimat del contracte  
Lot 1: 239.669,42 euros, IVA exclòs.  
  
6) Adjudicació i formalització del contracte  
a) Data d'adjudicació: 21 de juny de 2016.  
b) Data de formalització del contracte:  
Lot 1: 7 de setembre de 2016.  
c) Contractista:  
Lot 1: Acuntia, SA.   
d) Nacionalitat:  
Lot 1: Espanya.  
e) Import o cànon d'adjudicació:  
Lot 1: 221.893,24 euros, IVA exclòs.  
  
València, 27 de setembre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7710, del 02-02-2016 (2016/12)

Notificació de la interlocutòria dictada en el procediment d'acolliment número 1260/2015.
-----------------------------------------------------------------------------------------

### Dades del document

Número de DOGV
:   7710

Data del DOGV
:   02-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/12


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'acolliment número 1260/2015. [2016/12]  
De: Direcció Territorial de Castelló d'Igualtat i Polítiques Inclusives.  
Procurador/a: -  
Contra: José Giménez González i Amparo Giménez Giménez.  
Procurador/a: -  
  
Pedro Moya Donate, lletrat de l'Administració de Justícia, certifique que en el present procediment d'acolliment seguit a instàncies de la Direcció Territorial de Castelló d'Igualtat i Polítiques Inclusives, enfront de José Giménez González i Amparo Giménez Giménez, s'ha dictat la interlocutòria que, literalment, és com segueix:  
  
«Interlocutòria número 3/2016  
Castelló de la Plana, 4 de gener de 2016  
Fets  
Primer. En data 4 d'agost de 2015, va correspondre per torn a aquest jutjat l'escrit de la lletrada de la Generalitat Valenciana, en què promou expedient d'acolliment familiar permanent amb caràcter provisional de la menor [...], nascuda el 21 de novembre de 2007, basant-se en els fets que va estimar pertinents i acompanyant els oportuns informes.  
Part dispositiva  
En atenció a allò que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana,  
Dispose  
Aprovar l'acolliment familiar judicial permanent de la menor [...], a favor de les persones designades per l'entitat pública, i que són les que consten en l'expedient número 12 d'abril de 2013 de la Conselleria de Benestar Social, els qui assumiran les obligacions a què es refereix el raonament jurídic segon d'aquesta resolució.  
Notifiqueu-ho al promotor, al ministeri fiscal, acollidors i pares biològics de la menor.  
Contra la present resolució es pot interposar un recurs d'apel·lació per a l'Audiència Provincial de Castelló, a interposar dins dels 20 dies següents a la notificació.  
Aquesta és la interlocutòria, que ordene i signe».  
  
I atés que la demandada, Amparo Giménez Giménez, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 4 de gener de 2016.- El lletrat de l'Administració de Justícia: Pedro Moya Donate.
Diari Oficial de la Generalitat Valenciana


Sumari del DOGV 7837, del 26-07-2016 (2016/5325)

Formalització de contracte número 06/2016. Reparació i posada a punt de jocs infantils i juvenils instal·lats en platges de la Comunitat Valenciana.
----------------------------------------------------------------------------------------------------------------------------------------------------

### Dades del document

Número de DOGV
:   7837

Data del DOGV
:   26-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5325


Data del document
:   01-07-2016

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * adjudicació de contracte administratiu
    * contracte de serveis

Formalització de contracte número 06/2016. Reparació i posada a punt de jocs infantils i juvenils instal·lats en platges de la Comunitat Valenciana.  
 [2016/5325]  
1. Entitat adjudicadora  
a) Organisme: Agència Valenciana del Turisme (CIF Z3467626V).  
b) Dependència que tramita l'expedient: Secció de Contractació.  
c) Número d'expedient: 06/2016.  
d) Adreça d'internet del perfil del contractant:   
www.contratacion.gva.es.  
  
2. Objecte del contracte  
a) Tipus de contracte: serveis.  
b) Descripció de l'objecte: reparació i posada a punt de jocs infantils i juvenils instal·lats en platges de la Comunitat Valenciana.  
c) CPV: 50800000-3.  
d) Diari oficial i data de publicació de l'anunci de licitació: Diari Oficial de la Comunitat Valenciana de 22 d'abril de 2016.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
  
4. Pressupost de licitació  
Cent deu mil euros (110.000,00 ?), IVA no inclòs.  
  
5. Formalització del contracte  
a) Data d'adjudicació: 15 de juny de 2016.  
b) Data de formalització del contracte: 27 de juny de 2016.  
c) Contractista: Xúquer Land, SL.  
d) Nacionalitat: espanyola.  
e) Import d'adjudicació: huitanta-set mil set-cents trenta-set euros i seixanta cèntims (87.737,60 ?), IVA exclòs.  
f) Avantatges de l'oferta adjudicatària: l'oferta presentada per l'empresa adjudicatària ha resultat l'oferta econòmicament més avantatjosa per l'aplicació dels criteris establits per a l'adjudicació del contracte.  
  
  
València, 1 de juliol de 2016.- La directora de l'Agència Valenciana del Turisme: Raquel Huete Nieves.
Diari Oficial de la Generalitat Valenciana


Sumari del DOGV 7944, del 27-12-2016 (2016/10435)

RESOLUCIÓ de 20 de desembre de 2016, de la Direcció General de Centres i Personal Docent, per la qual se citen les persones interessades en el procediment ordinari número 2/000261/8088-ZV a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/10069


Data del document
:   20-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 20 de desembre de 2016, de la Direcció General de Centres i Personal Docent, per la qual se citen les persones interessades en el procediment ordinari número 2/000261/6077-LE a comparéixer en la via jurisdiccional.  
  
 [2016/10604]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha reclamat a aquesta unitat administrativa l'expedient referit al procediment que es descriu a continuació:  
Recurrent: Associació de Docents Investigadors en Conservatoris.  
  
Interessats:  
El personal docent al qual li és aplicable l'Ordre 15/2016, de 16 de maig, de la Conselleria d'Educació, Investigació, Cultura i Esport, per la qual es convoca el procediment selectiu d'ingrés al cos de catedràtics de Música i Arts Escèniques.  
Descripció:  
Recurs contenciós administratiu interposat contra l'Ordre 15/2016, de 16 de maig, de la Conselleria d'Educació, Investigació, Cultura i Esport, per la qual es convoca el procediment selectiu d'ingrés al cos de catedràtics de Música i Arts Escèniques.  
Referència del tribunal:  
Procediment ordinari número 2/000261/3272-HN.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient de referència i citar les persones interessades en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Segona. Es fa constar, no obstant això, que la Generalitat, representada pels advocats de l'Advocacia General, compareix en aquests recursos en defensa del manteniment de l'acte contra el qual es recorre.  
  
València, 20 de desembre de 2016. El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 7843, del 03-08-2016 (2016/6325)

Extracte de la Resolució de 29 de juliol de 2016, del rector de la Universitat Politècnica de València, per la qual es convoquen els premis Càtedra Torrecid als quatre millors treballs de final de Grau presentats en la Universitat Politècnica de València al curs 2015-2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7843

Data del DOGV
:   03-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6325


Data del document
:   29-07-2016

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 29 de juliol de 2016, del rector de la Universitat Politècnica de València, per la qual es convoquen els premis Càtedra Torrecid als quatre millors treballs de final de Grau presentats en la Universitat Politècnica de València al curs 2015-2016. [2016/6325]  
BDNS(Identif.): 313735  
  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions  
http://www.pap.minhap.gob.es/bdnstrans/index  
  
Primer. Beneficiaris  
Poden obtindre premi aquells alumnes que complisquen els següents requisits:  
Haver cursat en la ETSI Industrials de la Universitat Politècnica de València els Graus detallats al punt 2.1 de les bases reguladores del procediment.  
Haver cursat íntegrament els estudis universitaris als dits graus en la Universitat Politècnica de València, i haver-los finalitzat en el curs acadèmic 2015/2016.  
Defendre/superar el treball de final de grau dins de les convocatòries del curs acadèmic 2015/2016  
  
Segon. Finalitat  
Premiar els quatre millors treballs de final de màster per:  
Grau en Enginyeria en Tecnologies Industrials  
Grau en Enginyeria de l'Organització Industrial  
Grau en Enginyeria de l'Energia  
Grau en Enginyeria Química  
Que es cursen en la ETSI Industrials de la UPV.  
  
Tercer. Bases reguladores  
http://www.upv.es/contenidos/TORRECID/info/967504normalc.html  
  
Quart. Import  
La dotació dels premis serà de 500 euros per a cada premiat.  
  
  
Cinquè. Termini de presentació de sol·licituds  
Del al 23 de setembre de 2016, ambdós inclosos.  
  
València, 29 de juliol de 2016.- El rector de la Universitat Politècnica de València: Francisco José Mora Mas.
Diari Oficial de la Generalitat Valenciana


Sumari del DOGV 7897, del 17-10-2016 (2016/7596)

Convocatòria del concurs oposició de promoció interna de tres places de mestre/a, grup A2.
------------------------------------------------------------------------------------------

### Dades del document

Número de DOGV
:   7897

Data del DOGV
:   17-10-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/7596


Data del document
:   26-09-2016

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del concurs oposició de promoció interna de tres places de mestre/a, grup A2. [2016/7596]  
En el Butlletí Oficial de la Província d'Alacant número 184, de 23 de setembre de 2016, es publica anunci relatiu a la convocatòria del concurs oposició de promoció interna de tres places de mestre/a, incloses en l'oferta pública d'ocupació corresponent a l'any 2014. Les mencionades places estan enquadrades en l'escala d'administració especial, subescala A) tècnics, classe b) tècnics mitjans, i dotades amb el sou corresponent al grup A2.  
Durant el termini de 20 dies naturals, comptadors a partir de l'endemà de la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies per a prendre part en el procediment, en el Registre General d'aquest ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Elx, 26 de setembre de 2016.- El tinent d'alcalde de Recursos Humans: José Pérez Ruiz.